पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल कॉलेज में बेड की स्थिति लगातार खराब बनी हुई है। गुरुवार को कॉलेज में एक भी ऑक्सीजन और आईसीयू बेड खाली नहीं था। कई लोगों को इसके चलते परेशान भी होना पड़ा।
मेडिकल कॉलेज से गुरुवार को 37 लोग ठीक होकर अपने घर पर पहुंचे। वहीं, 64 नए मरीजों को भर्ती किया गया है। मेडिकल कॉलेज के डीन डॉ. जितेंद्र गुप्ता ने बताया कि कॉलेज के अस्पताल में कुल 550 बेड हैं। इनमें आईसीयू के सभी 56 बेड फुल हैं। वहीं, एचडीयू के सभी 172 बेड, ऑक्सीजन के सभी 120 बेड फुल हैं। नॉन ऑक्सीजन बेड 202 में से 112 पर मरीज भर्ती हैं। इस तरह कॉलेज में कुल 460 मरीज का इलाज चल रहा है, इनमें से 305 मरीज पॉजिटिव हैं। मेडिकल कॉलेज में फिलहाल इस समय 90 बेड खाली हैं।
4744 रेमडेसिविर इंजेक्शन मिले, 189 का स्टॉक बचा :- वहीं, गुरुवार तक कॉलेज को कुल 4744 रेमडेसिविर इंजेक्शन मिले हैं। इनमें से 189 का स्टाॅक अभी बचा है। कॉलेज से ठीक होने वाले लोगों को लगातार मास्क पहनने और दूसरों को भी कोरेाना से बचाव करने की समझाइश देने की अपील की जा रही है। साथ ही कोरोना गाइडलाइन के पालन करने के साथ ही होम क्वारेंटाइन की सलाह दी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn